Lotte ja kuukivi saladus

"Lotte ja kuukivi saladus" on Eesti anima- ja koguperefilm. Filmi režissöörid on Janno Põldma ja Heiki Ernits. Filmi stsenaristid: Janno Põldma, Heiki Ernits, Andrus Kivirähk. Filmi peategelane on koeratüdruk Lotte. Film esilinastus 26. augustil 2011. Filmi muusika on kirjutanud Sven Grünberg.

Sünopsis
Koeratüdruk Lotte avastab ühel ööl kaks tundmatut rännumees Klausi reisikohvreid läbi otsimas. Selgub, et otsitakse kolme kuukivi, mille Klaus leidis oma viimasel rännakul mägedes asuvast templist. Lotte ja Klaus asuvad külastama Klausi rännukaaslasi, kelle kätte ülejäänud kivid jäid. Kuukivide otsingute käigus satuvad tegelased erinevatesse seiklustesse ning neid asuvad jälitama nii salapärased tegelased kui ka kass Paul, kes soovib kive endale. Peagi selgub, et tundmatud on kuujänesed Tik ja Rihv, kes on tulnud Maale õppereisile ning kelle jaoks kuukivid on osa Kuult Maale ja Maalt Kuule liikumise seadmest. Filmi lõpuks jõutakse kolme kuukiviga tagasi templisse ning kuujänesed saavad naasta Kuule.

Keeleversioonid
Filmi dialoog on originaalis eesti keeles, osad laulud kirjutatud originaalis läti keeles.Rando Tooming. Renars Kaupers: oma Lotte-laule eesti keeles kuulda tundus päris naljakas Õhtuleht, 26.08.2011. Lisaks on seda dubleeritud inglise, vene, saksa, türgi ning mitmesse teise keelde.Kino Sõprus kutsub Ukraina lapsi tasuta filmihommikutele Kroonika, 15.03.2022.Eesti joonisfilm "Lotte ja kuukivi saladus" linastub Türgis ERR arhiiv, 11.12.2012. Tartu Ülikooli Kliinikumi Lastefondi rahastusega valmis filmist eesti keelne kirjeldustõlkega versioon vaegnägijatele.“Lotte ja kuukivi saladus” jõuab vaegnägijateni Eesti Ekspress, 26.07.2012.

Eesti dublaažinäitlejad
Evelin Pang – koeratüdruk Lotte
Margus Tabor – rännukoer Klaus
Mikk Jürjens – kuujänes Tik, õpilane
Tõnu Oja – kuujänes Rihv, õpetaja
Priit Võigemast – kass Paul
Tiit Sukk – siga Voldemar, vihmauurija
Merle Palmiste – lehm Benita, treener
Lembit Ulfsak – koer Fred, Klausi vana rännusõber
Lisaks teevad kõrvalosades kaasa Mait Malmsten, Tõnu Kark, Elina Reinold, Hannes Kaljujärv, Garmen Tabor ja teised Eesti näitlejad.

Tootmine
Selle Lotte filmi esimesed ideed pärinevad 2007. aasta algusest. Esimeste mõtetena oli Heiki Ernits pannud kirja, et Lotte läheb külast välja ja Klausi kohvris võiks olla midagi, mida on vaja kätte saada.Mart Zirnask, Birgit Püve. Lotte hakkab uurima kuukivi saladust! Eesti Ekspress, 20.09.2007. Autorid on öelnud, et igal Lotte filmil on teema. Filmi „Lotte ja kuukivi saladus“ teemaks on põlvkondade suhe.Priit Hõbemägi. Koera-tüdruk Lotte sai väikese õe Roosi Eesti Ekspress, 27.12.2018.

2007. aastal eraldas Eesti Filmi Sihtasutus uue filmi jaoks esimese toetuse. Kultuuriministeerium eraldas "Lotte ja kuukivi saladuse" tootmiseks Eesti Joonisfilmile 2009. aastal 800 000 krooni ja 2010. aastal 500 000 krooni.Kai Simson. Ministeerium toetab Lotte multika valmimist 800 000 krooniga Maaleht, 22.04.2009.Raul Sulbi. Ministeerium toetab teise Lotte-filmi tegemist Postimehe arhiiv, 26.03.2010. Film valmis Eesti-Läti koostöös ning selle kogueelarve oli 2,9 miljonit eurot.Kauaoodatud “Lotte ja kuukivi saladus” jõuab kinodesse Kroonika, 03.08.2011.

Linastus ja vastuvõtt
24.08.2011 eel-linastus film Coca-Cola Plazas, kinos Solaris (Tallinn, Eesti). Esilinastus toimus 26.08.2011.FOTOD: "Lotte ja kuukivi saladus" esilinastus kutsus kohale ka Evelin Pange ja Priit Võigemasti Kroonika, 26.08.2011.

Avanädalavahetusel oli see Eesti kinodes vaadatuim film 9658 vaatajaga, mis andis viimase kümne aasta jooksul esilinastunud Eesti filmidest viienda koha.“Lotte ja kuukivi saladus” oli nädalavahetuse vaadatuim film Kroonika, 29.08.2011. Kokku sai film Eesti kinodes kolme kuuga 63 207 vaatajat, millega oli see viimase nelja aasta kõige populaarsem kodumaine film.Uus DVD: “Lotte ja kuukivi saladus” Pere ja Kodu, 01.12.2011.

Tunnustus
2011 – Eesti Kultuurkapitali audiovisuaalse kunsti sihtkapitali aastapreemia võitja kategoorias aasta menufilmEesti Kultuurkapitali 2011. aasta aastaauhinnad Sirp, 03.02.2012.
2012 – Leedsi noorsoofilmide festivali (Suurbritannia) publiku peapreemiaJanno Põldma Eesti Joonisfilmi koduleht (vaadatud 02.01.2026).
2012 – rahvusvahelise animafilmide festivali Anima Mundi (Brasiilia) laste täispikkade filmide III auhind
2012 – Buenos Airese rahvusvahelise laste ja noorte filmifestivali Nueva Mirada (Argentina) parima täispika animatsiooni preemiaBerit-Helena Lamp. «Lotte ja kuukivi saladus» võitis auhinna mainekal Argentina lastefilmide festivalil Postimehe arhiiv, 09.09.2012.
2012 – Vilniuse rahvusvahelise animafilmide festivali "Tindirindis" (Leedu) žürii diplom
2012 – Jerevani rahvusvahelise animafilmide ja koomiksikunsti festivali reAnimania (Armeenia) žürii diplom
2012 – Chicago rahvusvahelise lastefilmide festivali (Ameerika Ühendriigid) täispikkade filmide II auhind
2012 – Minski rahvusvahelise filmifestivali Listopad (Valgevene) parim muinasjutufilmi preemia
2013 – Bangalore'i rahvusvahelise lastefilmide festivali (India) parima animafilmi preemia
2013 – Lucknow' rahvusvahelise lastefilmide festivali CMS (India) parima animafilmi preemia
2013 – laste- ja noorsoofilmide festivali KinoJazda (Poola) III auhind, publiku peapreemia Golden Centipede ja lastežürii eriauhind

Jätkud ja eellood
Leiutajateküla ja osad Lotte maailmast tuntud tegelased said alguse animatelesarjast „Tom ja Fluffy“ (1997), millest arenes edasi esimene Lotte-keskne animasari „Lotte reis lõunamaale“ (2000).Heasüdamlik koeraplika Lotte jääb alati lapseks Postimehe arhiiv, 29.12.2006. Sellele järgnes täispikk animafilm „Leiutajateküla Lotte“ (2006). Eesti Vabariigi 90 sünnipäevaks toodeti videoseeria "Leiutajateküla lood" (2008), mis koosneb viiest ca 2 minutilisest lühiloost, mis näitavad, kuidas Lotte Leiutajatekülas vabariigi aastapäeva peab.Ardo Kaljuvee. Laupäeval perega kontsert ja nukuetendus Eesti Päevaleht, 18.10.2008. Film „Lotte ja kuukivi saladus“ (2011) on samas maailmas aset leidev täispikk järgfilm ning sellele omakorda järgnes animafilm „Lotte ja kadunud lohed“ (2019).VIDEO | Valmis EV100 filmiprogrammi ainsa joonisfilmi „Lotte ja kadunud lohed“ täispikk treiler Kroonika, 18.10.2018.

Lisaks animafilmidele on Lotte maailma põhjal valminud ka teisi teoseid, sealhulgas telesari „Lotte lood“ (2017), mis on filmitud Lottemaa teemapargis ning ei kuulu animafilmide otsesesse järjeloogikasse.Silver Kuusik. Värsked lustakad “Lotte lood!” Maaleht, 12.10.2017.

Viited

Välislingid

Kategooria:Koeratüdruk Lotte
Kategooria:Eesti animafilmid
Kategooria:2011. aasta filmid